section_heading: 9. i 10. studenog 1918.
paragraph_text: Kako bi održao stabilnost i kontrolu nad situacijom, Friedrich Ebert zatražio je da sam postane kancelar, nakon što je vladar abdicirao. Vijesti o abdikaciji javnost je saznala kasno te je bilo kakva burna reakcija izostala jer je sve više i više prosvjednika tražilo potpuno ukidanje monarhije. Karl Liebknecht pušten je iz zatvora i vratio se u Berlin kako bi osnovao Spartakističku ligu. Tijekom ručka u Reichstagu, jedan od vođa SPD-a, Philipp Scheidemann, načuo je kako Liebknecht planira proglasiti socijalističku republiku. Scheidemann nije želio da spartaktisti proglase republiku nego je istupio na balkon Reichstaga te samoinicijativno proglasio republiku. Nakon nekoliko sati berlinske novine objavile su članak kako je Liebknecht također proglasio republiku, učinivši to s balkona gradske palače.